Eile oli väga-väga imelik päev. Alustuseks  ilmutasid end inimesed, kes ei oleks pidanud end ilmutama ja kes kohe väga kindlalt ei ole enam osa minu elust. Ning liikusin Estri juurde, kust edasi läksime koos Milannaga poodi. Ja leidsime buss nr 10 istme pealt telefoni. Mõtlesime, et oleme head inimesed ja tagastame selle. Telefoniraamatust ema ja isa läbi proovitud, kuid mitte ühendust saadud, suundusime edasi sõbrannade peale. Mina ilusti seletan, et leidsime telefoni ja tahaksime tagasi anda ning inimene ütleb: "Hahaa, väga naljakas," ja lõpetab  kõne. Pärast helistab teine sõbranna ja küsib, mis nali see oli. Seekord seletab MIlanna, et ei ole nali ja nii ongi. Seekord isegi usuti. Peale suuri katsumusi saimegi telefoni tagastatud :) Hea meel oli tagasisaajal ja meil ka.  Ja eile seda telefoniraamatut surfates mõtlesin ma, millise mulje jätad sa endast oma telefoniraamatu alusel. See eilne telefon kuulus küll mingile pubekast tüdrukule, minu arust, sest seal olid nimed "Jaanamuska", "Issipaksu" ja "Birx(K)". Huvitav, millise mulje minu  telefoniraamat jätab. Mul ei ole seal küll inimesi nimedega "muska" või "musi", aga siiski omamoodi.  Ning eilsele imelikule päevale leidus ka imelik õhtu. Meie seltskonnaga liitus Loora ja siis oli selline naistekas, et anna olla. Imago mängimisest suurt midagi välja ei tulnud, sest pidevalt oli vaja kellestki rääkida. Või lihtsalt läks teema mujale. Sujuvalt. Me ei mänginudki lõpuni, hakkasime Monopoli mängima hoopis. Ei suutnud ka seda lõpetada. Seejärel mängisime kaarte ja sõime köögis ja Milanna pidas maha  pikad telefonivestlused. Ning kell 1 öösel leidsid väga paljud, et neil on just meid vaja oma peole tooni andma. Sorri, me ei võtnud vedu. Läksime magama hoopis.  Hommikul jälle jutustamine ja teejooming :)  Üpriski meeldiv oli ja nädalavahetuseplaani täitmine läks ka korda. Selles osas :)